Nädal ilma arvutita (mis seisis maailmast lahti ühendatuna kenasti katte all nurgas) neljateisttunniseid  tööpäevi oli päris karm küll, aga tore ka. Kahe toa põrandad on nüüd vahetatud, seinad poolenisti. Kolmekesi möllates jõuab ikka kõvasti rohkem kui kahekesi edasi nokitsedes, aga põnni toas juba paistab valgus tunneli lõpus - on jäänud kipsplaatide vahede kinnipahteldamine ja tapeedipanek. Ahjutoas on olukord karmim, seal ootab ahju aluse plaatimine, seejärel plaatideta jäänud põrandaosa linoleumiga katmine, kõige suurema tööna kahe seina uuesti krohvimine, sest need seinad meenutavad sileduselt mitte  harilikku ehituspaneeli, vaid kusagilt väljakaevatud mitmesaja aastaseid müüre - ja siis seineks + selle värvimine. Kirss koogi peal on kogu elutuppa laotud peaaegu laeni ulatuva kraamivirna sorteerimine ja tagasikolimine. Selle kõigega võib kuu aega minna küll.